96/712/EY: Komission päätös, tehty 28 päivänä marraskuuta 1996, kolmansista maista tuotavaa tuoretta siipikarjan lihaa koskevan yleisen terveysilmoituksen ja terveysmerkinnän malleista (ETA:n kannalta merkityksellinen teksti)



Virallinen lehti nro L 326 , 17/12/1996 s. 0067 - 0069



KOMISSION PÄÄTÖS, tehty 28 päivänä marraskuuta 1996, kolmansista maista tuotavaa tuoretta siipikarjan lihaa koskevan yleisen terveysilmoituksen ja terveysmerkinnän malleista (ETA:n kannalta merkityksellinen teksti) (96/712/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista ongelmista tuoreen siipikarjanlihan tuotannossa ja markkinoille saattamisessa 17 päivänä joulukuuta 1992 direktiivin 71/118/ETY muuttamisesta ja ajan tasalle saattamisesta annetun neuvoston direktiivin 92/116/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 14 artiklan B kohdan 1 alakohdan c alakohdan, sekä katsoo, että komission päätöksessä 94/984/EY (2), sellaisena kuin se on viimeksi muutettuna päätöksellä 96/456/EY (3), määrätään tietyistä kolmansista maista tuotavaa tuoretta siipikarjan lihaa koskevista eläinten terveysedellytyksistä ja eläinlääkärintodistuksista, olisi myös määrättävä yleisestä terveysilmoituksesta ja terveysmerkinnästä tällaista tuontia varten, neuvoston päätöksessä 95/411/EY (4) vahvistetaan säännöt Suomeen ja Ruotsiin vietävän tuoreen siipikarjanlihan näytteiden avulla tapahtuvaa mikrobiologista testausta varten, jos on mahdollista tunnustaa vastaavat takeet tarjoavat edellytykset, kolmas maa voi tämän lisäksi jättää ehdotuksen tällaisesta tunnustuksesta komissiolle tarkoituksenmukaista harkintaa varten, uuden järjestelmän vuoksi olisi määrättävä ajasta, jonka kuluessa järjestelmä olisi pantava täytäntöön, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT SEURAAVAN PÄÄTÖKSEN: 1 artikla 1. Jäsenvaltioiden on varmistettava, että päätöksen 94/984/EY mukaisen kolmansista maista tuotavaa tuoretta siipikarjan lihaa koskevan eläinten terveystodistuksen liitteenä on liitteen I mukainen asianmukaisesti täytetty ja allekirjoitettu yleinen terveysilmoitus. 2. Ilmoitus on laadittava vähintään yhdellä yhteisöön tuovan jäsenvaltion virallisista kielistä. 2 artikla Yhteisöön toimitettavaksi tarkoitetussa tuoreessa siipikarjan lihassa, joka täyttää tämän päätöksen ja päätöksen 94/984/EY vaatimukset, on oltava liitteessä II mainittujen ehtojen mukainen terveysmerkintä. 3 artikla Tätä päätöstä sovelletaan 1 päivästä tammikuuta 1997. 4 artikla Tämä päätös on osoitettu kaikille jäsenvaltioille. Tehty Brysselissä 28 päivänä marraskuuta 1996. Komission puolesta Franz FISCHLER Komission jäsen (1) EYVL N:o L 62, 15.3.1993, s. 1 (2) EYVL N:o L 378, 31.12.1994, s. 1 (3) EYVL N:o L 188, 27.7.1996, s. 52 (4) EYVL N:o L 243, 11.10.1995, s. 29 LIITE I TUORETTA SIIPIKARJANLIHAA KOSKEVA YLEINEN TERVEYSILMOITUS >KAAVION ALKU> Allekirjoittanut virkaeläinlääkäri todistaa direktiivin 71/118/ETY säännösten mukaisesti, että 1) edellä kuvattu liha täyttää direktiivin 71/118/ETY II luvussa esitetyt vaatimukset sekä kaikki mainitussa direktiivissä säädetyt mahdolliset lisäedellytykset ja että kyseinen liha on todettu ihmisravinnoksi soveltuvaksi mainitun direktiivin mukaisesti suoritetuissa ante mortem- ja post mortem -tarkastuksissa; 2) edellä kuvattu liha on/ei ole (1) käsitelty vesijäähdytysmenetelmän avulla; 3) edellä kuvattu liha on merkitty päätöksen 96/712/EY 2 artiklan mukaisesti; 4) edellä kuvattu liha täyttää neuvoston päätöksen 95/411/EY edellytykset (2). Tehty (paikka) (päiväys) (virkaeläinlääkärin allekirjoitus) (3) (nimi suuraakkosin, ammattipätevyys ja nimike) Leima (3) (1) Tarpeeton yliviivataan. (2) Yliviivataan, jos tavaralähetys ei ole tarkoitettu vietäväksi Ruotsiin tai Suomeen. (3) Leiman ja allekirjoituksen on oltava erivärisiä kuin tämän todistuksen paperi. >KAAVION LOOPU> LIITE II TUORETTA SIIPIKARJAN LIHAA KOSKEVA TERVEYSMERKINTÄ Komission päätöksen 94/984/ETY 2 artiklassa tarkoitetussa terveysmerkinnässä on oltava: a) yksittäisesti tai pieniin pakkauksiin käärityn lihan osalta: - yläosassa alkuperämaan ISO-koodi; - keskiosassa teurastamon tai tarvittaessa leikkaamon tai uudelleenpakkauskeskuksen eläinlääkinnällinen hyväksyntänumero; kirjainten ja kuvien on oltava 0,2 cm:n korkuisia; b) suurten pakkausten osalta vähintään 6,5 cm leveä ja 4,5 cm korkea soikea merkki, joka muodostuu maan nimestä, sen ISO-koodista ja teurastamon tai tarvittaessa leikkaamon tai uudelleenpakkauskeskuksen eläinlääkinnällisestä hyväksyntänumerosta; kirjainten on oltava vähintään 0,8 cm:n korkuisia ja kuvien vähintään 1 cm:n korkuisia; lisäksi terveysmerkinnässä voi olla merkintä, josta terveystarkastuksen suorittanut eläinlääkäri voidaan tunnistaa. Merkinnässä käytetyn materiaalin on täytettävä kaikki hygieniaa koskevat vaatimukset, ja siinä olevat tiedot on esitettävä selvästi luettavassa muodossa. Neuvoston direktiivin 71/118/ETY liitteessä I olevan XII luvun 65, 67 ja 68 kohdan määräyksiä sovelletaan muun muassa terveysmerkintää koskeviin menettelyihin sekä suurten pakkausten käyttöön.